Eşîrên Millî
Mîllî an Milan êleke gelek mezin a Kurdistanê ye. Bi vî navê du êl li Kurdistanê hene. Yek ji wan bi taybetî li Bakurê Kurdistanê li aliyê Riha, Sêwreg, Wêranşarê bi war e. Yek jî li Rojhilata Kurdistanê, li Makûyê û Xoyê bi war e, lê belê li Xorasan û Anatoliya Navîn jî kesên ji êla Mîllî dijîn. Esasa xwe Milan ne tenê eşîreke e lê ji gelek eşîran pêk tê. Milan mîna konfederasyoneke eşîran e.